PATVIRTINTA

 Klaipėdos „Vėtrungės“ gimnazijos

 direktoriaus 2022 m. rugpjūčio 31 d.

 įsakymu Nr. V-122

**KLAIPĖDOS „VĖTRUNGĖS“ GIMNAZIJOS 2022–2023** **MOKSLO METŲ**

**UGDYMO PLANAS**

**I SKYRIUS**

**BENDROSIOS NUOSTATOS**

1. Klaipėdos „Vėtrungės“ gimnazijos 2022–2023 mokslo metų ugdymo plane (toliau – ugdymo planas) vadovaujamasi 2021–2022 ir 2022–2023 metų pradinio, pagrindinio ir vidurinio ugdymo programų bendraisiais ugdymo planais, patvirtintais Lietuvos Respublikos švietimo, mokslo ir sporto ministro 2021 m. gegužės 3 d. įsakymu Nr. V-688, Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinta Lietuvos Respublikos sveikatos apsaugos ministro 2011-08-10 įsakymu Nr. V-773.

2. Ugdymo planas reglamentuoja pagrindinio ugdymo antrosios dalies, vidurinio ugdymo ir neformaliojo švietimo programų vykdymą grupinio ar pavienio mokymosi formomis, Lietuvos Respublikos švietimo, mokslo ir sporto ministro nustatytais organizavimo būdais.

3. Klaipėdos „Vėtrungės“ gimnazijos (toliau – Gimnazija) bendruomenė sprendimus dėl ugdymo proceso organizavimo priėmė mokytojų tarybos posėdžio 2022 m. birželio 23 d. protokoliniu nutarimu (protokolas Nr.V2-5), ugdymo plano projektui pritarta mokytojų tarybos posėdžio 2022 m. rugpjūčio 30 d. protokoliniu nutarimu (protokolas Nr. V2-6).

4. Ugdymo plane vartojamos sąvokos:

4.1. **Modelis** – Gimnazijos universitetinių ekologijos ir aplinkos technologijų ugdymo klasių veiklos modelis, patvirtintas Klaipėdos miesto savivaldybės tarybos 2022 m. birželio 22 d. sprendimu Nr. T2-167.

4.2. **Universitetas** – Klaipėdos universitetas.

4.3. **Universitetinės ekoklasės** – pagal Modelį veikiančios universitetinės ekologijos ir aplinkos technologijų ugdymo klasės.

4.4. **Samprata** – Ekologijos ir aplinkos technologijų ugdymo samprata, patvirtinta Lietuvos Respublikos švietimo, mokslo ir sporto ministro 2015 m. balandžio 23 d. įsakymu Nr. V-379.

 5. 2021–2022 m. m. Gimnazijoje mokėsi 595 mokiniai, iš viso buvo suformuota 21 klasė. Aukštą mokymosi kokybę rodo mokinių pasiekimų rezultatai. Vidurinio ugdymo programos mokinių rezultatai (lyginant 2020–2021 m. m.) pagerėjo: 4,5 % padidėjo pagrindinį ir aukštesnįjį pasiekimų lygį pasiekusiųjų skaičius. Gimnaziją baigė 145 (2021 m. – 147) abiturientai, iš kurių vidurinį išsilavinimą įgijo 99%. Visų valstybinių egzaminų vidurkis – 52,84 (2021 m. – 49,09), šalies – 48,73 balo. 5 abiturientų valstybinio lietuvių kalbos ir literatūros brandos egzamino ir 1 abituriento užsienio kalbos (rusų) egzamino darbai įvertinti 100 balų.

 2021–2022 mokslo metus baigė visi I–II klasių mokiniai. Gerą mokymosi kokybę rodo metiniai rezultatai, kurie nepakito nuo 2020–2021 m. m. Visi II klasių mokiniai dalyvavo pagrindinio ugdymo pasiekimų patikrinimuose (toliau – PUPP). Lietuvių kalbos ir literatūros PUPP aukštesniuoju lygiu buvo įvertinti 4 % daugiau mokinių nei pernai.

2021–2022 m. m. 1 mokinys buvo apdovanotas I laipsnio diplomu Lietuvos mokinių technologijų olimpiadoje, 13 gimnazistų tapo dalykų olimpiadų (informacinių technologijų, lietuvių kalbos ir literatūros, užsienio kalbų (rusų), biologijos, istorijos, geografijos, technologijų) miesto etapo I–III vietų laimėtojais; 7 mokiniai tapo tarptautinių konkursų (muzikos, kompiuterinių piešinių, mokslinių-praktinių darbų) nugalėtojais, 34 mokiniai – respublikinių konkursų (piešinių, programavimo, kompiuterinių piešinių, istorijos, demokratijos žinių) ir 7 mokiniai – Klaipėdos miesto konkursų (užsienio (rusų ) kalbos skaitovų, filologų, vokalo, oratorių, piešinių)  I–III vietų laimėtojais.

6. 2022–2023 mokslo metų ugdymo plano tikslas – siekti aukštos ugdymo kokybės, sudarant sąlygas kiekvienam mokiniui siekti asmeninės pažangos ir įgyti būtinų bendrųjų ir dalykinių kompetencijų.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

7.Ugdymo organizavimas:

7.1. mokslo metų ir ugdymo proceso pradžia – 2022 m. rugsėjo 1 d.;

7.2. ugdymo proceso trukmė I–II gimnazijos klasių mokiniams – 185 ugdymo dienos, III klasių mokiniams – 180 ugdymo dienų, IV klasių mokiniams – 170 ugdymo dienų;

7.3. ugdymo procesas baigiamas atitinkamai:

|  |  |
| --- | --- |
| Klasė | Ugdymo proceso pabaiga |
| I–II | 2023-06-22 |
| III | 2023-06-15 |
| IV | 2023-06-01 |

7.4. Gimnazija dirba 5 dienas per savaitę.

8. Ugdymo procesas pagal pagrindinio ugdymo (II dalies) programą skirstomas trimestrais:

8.1. pirmasis trimestras – 2022-09-01 – 2022-11-30;

8.2. antrasis trimestras – 2022-12-01 – 2023-03-17;

8.3. trečiasis trimestras – 2023-03-20 – 2023-06-22.

9. Ugdymo procesas pagal vidurinio ugdymo programą skirstomas pusmečiais:

9.1. pirmasis pusmetis – 2022-09-01 – 2023-01-25 (III–IV klasės);

9.2. antrasis pusmetis – 2023-01-26 – 2022-06-15 (III klasės);

9.3. antrasis pusmetis – 2023-01-26 – 2023-06-01 (IV klasės).

10. Mokinių atostogų trukmė:

|  |  |  |
| --- | --- | --- |
| Atostogos | Prasideda | Baigiasi |
| Rudens  | 2022 m. spalio 31 d. | 2022 m. lapkričio 4 d. |
| Žiemos (Kalėdų) | 2022 m. gruodžio 27 d. | 2023 m. sausio 6 d. |
| Žiemos  | 2023 m. vasario 13 d. | 2023 m. vasario 17 d. |
| Pavasario (Velykų) | 2023 m. balandžio 11 d.  | 2023 m. balandžio 14 d. |
| Vasaros  | Pasibaigus brandos egzaminų sesijai (IV klasėms)2023 m. birželio 16 d. (III klasėms)2023 m. birželio 23 d. (I–II klasės) | 2023 m. rugpjūčio 31 d. |

11. Pamokos vyksta viena pamaina ir pradedamos 8 valandą. Skiriama 1 pertrauka 20 minučių (po 3 pamokos) ir 1 pertrauka 30 minučių (po 4 pamokos). Pamokų laikas\*:

1 pamoka: 8.00 – 8.45;

2 pamoka: 8.55 – 9.40;

3 pamoka: 9.50 – 10.35;

4 pamoka: 10.55 – 11.40;

5 pamoka: 12.10 – 12.55;

6 pamoka: 13.05 – 13.50;

7 pamoka: 14.00 – 14.45;

8 pamoka: 14.55 – 15.40.

 \*Pamokų laikas, vykdant Lietuvos Respublikos sveikatos apsaugos ministro valstybės lygio ekstremaliosios situacijos valstybės operacijų vadovo sprendimus, gali būti keičiamas Gimnazijos direktoriaus įsakymu

12. Gimnazijos IV klasės mokiniui, laikant pasirinktą brandos egzaminą ugdymo proceso metu, jo pageidavimu ir Gimnazijos direktoriaus sprendimu gali būti suteikiama laisva diena prieš brandos egzaminą. Ši diena įskaičiuojama į mokymosi dienų skaičių. Gimnazijos IV klasių mokiniams į atostogų laiką neįskaitomos dienos, kai jie laiko įskaitą arba brandos egzaminus Lietuvos Respublikos švietimo, mokslo ir sporto ministro nustatytu laiku. Gimnazijos II klasių mokiniams į atostogų laiką neįskaitomos dienos, kai jie laiko pagrindinio ugdymo pasiekimų patikrinimą Lietuvos Respublikos švietimo, mokslo ir sporto ministro nustatytu laiku.

13. Karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu.

**ANTRASIS SKIRSNIS**

**UGDYMO PLANO RENGIMAS**

 14. Ugdymo planą parengė darbo grupė (Gimnazijos direktoriaus 2022-06-02 įsakymas Nr. V1-82 „Dėl 2022–2023 m. m. ugdymo plano projekto parengimo darbo grupės sudarymo“).

 15. Rengiant ugdymo planą numatyta:

15.1. konkrečios klasės mokomieji dalykai ir jiems skiriamas pamokų skaičius;

15.2. ugdymo proceso organizavimo formos;

15.3. švietimo pagalbos teikimas;

15.4. neformaliojo vaikų švietimo programų pasiūla ir organizavimas;

15.5. pamokų, skirtų mokinio ugdymo poreikiams ir mokymosi pagalbai teikti, panaudojimas;

15.6. priemonės dėl mokinių mokymosi praradimų, patirtų COVID-19 pandemijos metu, kompensavimo;

15.7. dienų skaičius, skirtas mokinių pažintinei, kultūrinei, meninei, kūrybinei veiklai.

16. Ugdymo planą direktorius tvirtina iki mokslo metų pradžios, suderinęs su Gimnazijos taryba ir Klaipėdos miesto savivaldybės administracijos Švietimo skyriumi.

**TREČIASIS SKIRSNIS**

**UGDYMO TURINIO PLANAVIMAS IR ĮGYVENDINIMAS**

17. Formuodama ugdymo turinį, Gimnazija rėmėsi švietimo stebėsenos, mokinių pasiekimų ir pažangos vertinimo ugdymo procese informacija, veiklos kokybės įsivertinimo duomenimis, mokinių pasiekimų tyrimų rezultatais.

18. 10 dienų per mokslo metus skiriamos pažintinei, kultūrinei, meninei, kūrybinei veiklai. Jos metu vykdoma socialinė veikla, kultūros paveldo, meninio, karjeros planavimo ir kiti projektai, bendradarbiaujant su muziejais, teatrais, bibliotekomis, kultūros centrais ir kitomis įstaigomis. Veikla organizuojama nuosekliai per visus mokslo metus, įvairiose ugdymo(si) aplinkose, pasirenkant konkrečią dieną:

| Eil. Nr. | Ugdymo turinys | Terminas  |
| --- | --- | --- |
| 1. | Mokslo ir žinių diena | 2022 m. rugsėjo mėn. |
| 2. |  Praktinių-tiriamųjų veiklų diena  | 2022 m. gruodžio mėn. |
| 3. | Kalėdinių renginių diena | 2022 m. gruodžio mėn. |
| 4. | Karjeros diena  | 2023 m. vasario mėn. |
| 5. | Žemės diena  | 2023 m. kovo mėn. |
| 6. | Integruoto ugdymo diena  | 2023 m. balandžio mėn. |
| 7. | Eko dienos (2 d.)  | 2023 m. birželio mėn. |
| 8. | Edukacinių išvykų dienos (2 d.) | 2023 m. birželio mėn. |

Pastaba: visų klasių mokiniams direktoriaus įsakymu gali būti skiriama papildomų nepamokinės veiklos dienų, atsižvelgiant į poreikius, derinant laiką su Gimnazijoje vykdomais brandos egzaminais, įskaitomis

19. Ugdymo turinys Gimnazijoje planuojamas ir detalizuojamas pagal dalyko programai skiriamą valandų (pamokų) skaičių ir nurodytą mokymosi dienų skaičių.

20. Mokytojai rengia bendrųjų ugdymo dalykų ilgalaikius planus, pasirenkamųjų dalykų, dalykų modulių, neformaliojo švietimo programas (Mokytojų tarybos 2022-08-30 posėdžio protokolinis nutarimas (protokolas Nr.V2-5)):

20.1. I–II klasių mokytojai ugdymo turinį planuoja vadovaudamiesi Pagrindinio ugdymo bendrosiomis programomis, ilgalaikius planus rengia dvejiems mokslo metams, juos aptaria metodinėse grupėse ir derina su kuruojančiu vadovu;

20.2. III–IV klasių mokytojai ugdymo turinį planuoja vadovaudamiesi Vidurinio ugdymo bendrosiomis programomis, ilgalaikius planus rengia dvejiems mokslo metams, kuriuos aptaria metodinėse grupėse ir derina su kuruojančiu vadovu;

20.3. trumpalaikius planus rengia tik jauni specialistai (dirbantys iki 3 metų);

20.4. pasirenkamųjų dalykų ir dalykų modulių, kuriems nėra parengtų bendrųjų programų, programas rengia dalykų mokytojai, vadovaudamiesi Bendraisiais formaliojo švietimo programų reikalavimais, patvirtintais Lietuvos Respublikos švietimo, mokslo ir sporto ministro 2004 m. balandžio 13 d. įsakymu Nr. ĮSAK-535. Rengdami neformaliojo švietimo programas mokytojai vadovaujasi Lietuvos Respublikos švietimo, mokslo ir sporto ministro 2011 m. liepos 5 d. įsakymu Nr. V-1214 patvirtintu Bendrųjų neformaliojo švietimo programų kriterijų aprašu. Programos aptariamos metodinėse grupėse ir tvirtinamos Gimnazijos direktoriaus iki 2022 m. rugsėjo 7 d.;

20.5. klasių vadovai darbą su klase planuoja metams. Planai tvirtinami iki 2022 m. rugsėjo 15 d. Gimnazijos direktoriaus. Klasių vadovų veikla fiksuojama elektroniniame dienyne.

21. Į dalykų programas integruojamos programos:

21.1. Sampratos elementai IIes, IIet, IVe klasėse integruojami į biologijos, chemijos, fizikos, technologijų, geografijos, pilietinio ugdymo, lietuvių kalbos ir literatūros, užsienio kalbos (anglų), etikos, tikybos pamokas, klasės valandėles, neformalųjį švietimą;

21.2. Alkoholio, tabako ir kitų psichiką veikiančių medžiagų vartojimo prevencijos programa, patvirtinta Lietuvos Respublikos švietimo, mokslo ir sporto ministro 2006 m. kovo 17 d. įsakymu Nr. 494 – į biologijos, chemijos, psichologijos, dorinio ugdymo pamokas ir klasės valandėles;

21.3. Antikorupcinio ugdymo programa, patvirtinta Gimnazijos direktoriaus 2017 m. rugsėjo 15 d. įsakymu Nr. V-129 – į istorijos, pilietinio ugdymo, ekonomikos pamokas, neformalųjį švietimą ir klasės valandėles;

21.4. Žmogaus saugos bendroji programa, patvirtinta Lietuvos Respublikos švietimo, mokslo ir sporto ministro 2012 m. liepos 18 d. įsakymu Nr. V-1159 – į dorinio ugdymo, biologijos, fizikos, chemijos, istorijos, technologijos, fizinio ugdymo pamokas (I, III, IV klasėse);

21.5. Sveikatos ir lytiškumo ugdymo bei rengimo šeimai bendroji programa, patvirtinta Lietuvos Respublikos švietimo, mokslo ir sporto ministro 2016 m. spalio 25 d. įsakymu Nr. V-941 – į klasės valandėles, dorinio ugdymo, technologijų, psichologijos, biologijos, lietuvių kalbos ir literatūros pamokas;

21.6. Ugdymo karjerai programa, patvirtinta Lietuvos Respublikos švietimo, mokslo ir sporto ministro 2014 m. sausio 15 d. įsakymu Nr. V-72 – į klasės valandėles, užsienio kalbų, istorijos, psichologijos, lietuvių kalbos, ekonomikos, matematikos, geografijos, biologijos, chemijos, fizikos pamokas, neformalųjį švietimą. Ugdymas karjerai organizuojamas ugdymo proceso dienomis, skirtomis kultūrinei, meninei, pažintinei veiklai ir skiriamos konsultacijos;

21.7. Etninės kultūros bendroji programa, patvirtinta Lietuvos Respublikos švietimo, mokslo ir sporto ministro 2012 m. balandžio 12 d. įsakymu Nr. V–651 – į lietuvių kalbos ir literatūros pamokas, neformalųjį švietimą;

21.8. Nacionalinio saugumo ir krašto gynybos programa, patvirtinta Lietuvos Respublikos švietimo, mokslo ir sporto ministro 2017 m. birželio 27 įsakymu Nr. V–527 – į istorijos, pilietiškumo pagrindų, geografijos, informacinių technologijų dalykus.

22. Integruojamos temos atsispindi mokomųjų dalykų ilgalaikiuose planuose, klasės vadovo veiklos plane, neformaliojo švietimo programose.

23. Gimnazijoje nuo 2019 m. rugsėjo 2 d. įgyvendinama VŠĮ „Lions Quest „Raktai į sėkmę“ prevencinė programa, kuri dėstoma klasių valandėlių metu.

 24. Socialinė-pilietinė veikla mokiniui, kuris mokosi pagal pagrindinio ugdymo programą, yra privaloma. Jai skiriama ne mažiau kaip 10 valandų (pamokų) per mokslo metus. Gimnazija, atsižvelgdama į mokinių amžių, gali priimti sprendimą šiai veiklai skirti ir daugiau pamokų (valandų) per mokslo metus. Skirtingo amžiaus mokiniams gali būti numatomas skirtingas socialinės-pilietinės veiklos pamokų (valandų) skaičius. Socialinė-pilietinė veikla fiksuojama elektroniniame dienyne. Mokiniai šio pobūdžio veiklas gali atlikti savarankiškai arba grupelėmis. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317„Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

 25. Socialinė veikla pagrindinio ugdymo programoje organizuojama pagal Mokinių socialinės veiklos aprašą, patvirtintą Gimnazijos direktoriaus 2015 m. rugpjūčio 31 d. įsakymu Nr. V-140, kuriame išskirtos pilietinė, ekologinė ir pagalbos veiklos kryptys.

26. Gimnazija sudaro galimybes mokiniui kiekvieną dieną užsiimti aktyvia veikla:

26.1. sudarytos sąlygos sportuoti sporto salėje, aikštyne ne tik pamokų metu, bet ir ilgųjų pertraukų metu. Taip pat aktyviai dalyvauti Gimnazijos neformaliojo švietimo būreliuose. Organizuojamos varžybos tarp klasių ir su socialiniais partneriais;

26.2. esant geram orui, sudarytos sąlygos vesti užsiėmimus gryname ore, Gimnazijos stadione ir kitose Gimnaziją supančiose aplinkose.

**KETVIRTASIS SKIRSNIS**

**MOKINIO INDIVIDUALAUS UGDYMO PLANO SUDARYMAS. MOKINIŲ PAŽANGOS IR PASIEKIMŲ VERTINIMAS**

27. Siekiant padėti mokiniui sėkmingai mokytis, ugdymas individualizuojamas sudarant mokinio individualų ugdymo planą. Per mokslo metus, bet ne vėliau kaip iki einamųjų metų gegužės 1 d., II klasių mokiniams organizuojami susirinkimai, klasių valandėlės, individualios konsultacijos, kurių metu ugdymo karjerai konsultantas, dalyko mokytojai, direktoriaus pavaduotojas ugdymui išaiškina vidurinio ugdymo specifiką, bendrojo ir išplėstinio dalykų kursų ypatumus, brandos egzaminų reikalavimus, padeda pasirinkti dalykus, dalykų modulius, pasirenkamuosius dalykus, padėsiančius pagilinti ir praplėsti žinias, gebėjimus, tinkamai pasirengti brandos egzaminams ir tolimesniam mokymuisi.

28. Individualus ugdymo planas sudaromas mokiniui:

28.1. besimokančiam pagal vidurinio ugdymo programą;

28.2. mokomam pavienio mokymosi forma savarankišku būdu ar mokomam namie;

28.3. atvykusiam mokytis iš užsienio;

28.4. besimokančiam pagal pagrindinio ugdymo programos II dalį ir turinčiam specialiųjų ugdymosi poreikių.

29. Mokinys, besimokantis pagal vidurinio ugdymo programą, pasirengia individualų ugdymo planą dvejiems mokslo metams. Suderinęs su tėvais (globėjais, rūpintojais), galutinį ugdymo plano variantą pateikia direktoriaus pavaduotojui ugdymui iki 2023 metų gegužės 10 d.

30. Individualus ugdymo planas mokiniui gali būti sudaromas jei mokinys:

30.1. patiria mokymosi sunkumų ir jo mokymosi pasiekimų lygis žemesnis nei numatyta Pagrindinio ugdymo bendrosiose programose.

30.2. siekia įgyti papildomų žinių ir gali pasiekti aukščiausią ir aukštą lygius.

31. Individualaus ugdymo plano forma yra patvirtinta Gimnazijos direktoriaus 2015 m. gegužės 18 d. įsakymu Nr. V-105.

32. Planas gali būti keičiamas Gimnazijos direktoriaus nustatyta tvarka ir terminais.

33. Mokinių pažangos ir pasiekimų vertinimas organizuojamas Gimnazijos direktoriaus nustatyta tvarka.

34. Mokinio vertinimo rezultatai fiksuojami balais, taikant 10 balų vertinimo sistemą. Dorinio ugdymo, žmogaus saugos, psichologijos, dalyko modulių pasiekimai įvertinami įrašais „įskaityta“, „neįskaityta“.

35. Įrašas „atleista“ įrašomas, jeigu mokinys yra atleistas nuo ugdomosios veiklos gydytojui rekomendavus ir direktoriaus įsakymu.

36. 2 kartus per metus tėvai (globėjai, rūpintojai) gauna informaciją apie mokinio pasiekimus, atvykę į Atvirų durų dienas, klasės tėvų susirinkimų metu.

37. Prašymai dėl pasiekimų įvertinimo objektyvumo nagrinėjami tokia tvarka (mokytojų tarybos 2019-06-20 posėdžio protokolinis nutarimas (protokolas Nr.V2–4)):

37.1. mokinys, jo tėvai (globėjai, rūpintojai) raštiškai kreipiasi į Gimnazijos direktorių dėl pasiekimų įvertinimo objektyvumo, motyvuodami kreipimosi būtinumą;

37.2. direktorius įsakymu paskiria komisiją iš dviejų to dalyko aukščiausios kvalifikacinės kategorijos mokytojų, nedėstančių tam mokiniui, ir kuruojančio vadovo, ištirti prašyme išdėstytus faktus;

37.3. įvertinimas peržiūrimas per 5 darbo dienas ir atsakymas raštu pateikiamas mokiniui, jo tėvams (globėjams, rūpintojams).

**PENKTASIS SKIRSNIS**

**MOKINIŲ MOKYMOSI KRŪVIO REGULIAVIMAS**

38. Gimnazijoje vykdoma mokinių mokymo(si) krūvio stebėsena:

38.1. direktoriaus pavaduotojai ugdymui organizuoja mokytojų, dirbančių vienoje klasėje ar grupėje, bendradarbiavimą sprendžiant mokinių mokymosi motyvacijos ir mokymosi krūvio optimizavimo klausimus;

38.2. klasėje ar grupėje dirbantys mokytojai tarpusavyje derina namų darbų skyrimą. Namų darbai negali viršyti rekomenduojamų higienos normų. Rekomenduojama namų darbų mokiniams neužduoti prieš atostogas ir poilsio dienomis;

38.3. mokiniui per dieną negali būti skiriama daugiau kaip vienas atsiskaitomasis darbas. Apie atsiskaitomąjį darbą mokiniai informuojami ne vėliau kaip prieš savaitę. Jie neskiriami po atostogų ar šventinių dienų. Kiekvieno mėnesio pradžioje mokytojai suderina atsiskaitomųjų darbų datas, kurios skelbiamos elektroniniame dienyne;

38.4. III–IV klasių mokiniams pamokų tvarkaraštyje per savaitę rekomenduojama, kad nebūtų daugiau kaip trys laisvi tarpai tarp pamokų, I–II klasių mokiniams – daugiau kaip vienas laisvas tarpas. Laisvu tarpu tarp pamokų nelaikoma, jei mokinys neturi pirmos arba pirmos ir antros pamokų, laisva 3 arba 4 pamoka III–IV klasių mokiniams laikoma pietų pertrauka;

38.5. mokiniui per dieną negali būti daugiau kaip 7 pamokos.

39. Esant poreikiui mokiniui gali būti skiriamos trumpalaikės konsultacijos (trumpesnės už pamokos trukmę), kurios neįskaitomos į mokinio mokymosi krūvį. Ilgalaikės konsultacijos (trukmė lygi pamokos trukmei) įskaitomos į mokymosi krūvį.

40. Mokiniui, kuris atstovauja gimnazijai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos gali būti nukeliamos į artimiausias darbo dienas;

41. Mokiniui, kuris dalyvauja šalies ir tarptautinėse olimpiadose, varžybose, jo prašymu gali būti suteikiamas laikas joms pasiruošti. Šis laikas įskaitomas į ugdymosi dienų skaičių.

42. Mokiniui pageidaujant, mokyklos vadovo įsakymu jis atleidžiamas nuo dalies ar visų pamokų lankymo tų dalykų:

42.1. kurių jis yra nacionalinių ar tarptautinių olimpiadų, konkursų einamaisiais mokslo metais prizinės vietos laimėtojas;

42.2. kurių mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas) ar jas yra baigęs.

43. Mokinys, kuris mokosi pagal neformaliojo vaikų švietimo programas (sporto, menų) ir pageidauja būti atleidžiamas nuo dalies ar visų konkretaus dalyko pamokų, iki 2022 m. spalio 10 d. mokyklos vadovui teikia:

43.1. prašymą atleisti nuo to dalyko pamokų. Prašyme tėvai įsipareigoja užtikrinti mokinių saugumą pirmos ir paskutinės pamokos metu, o vidurinių pamokų metu mokinys ilsisi ar dirba Gimnazijos skaitykloje;

43.2. neformaliojo vaikų švietimo programas ar jų nuorodas;

43.3. pažymą, patvirtinančią neformaliojo švietimo įstaigos baigimą ar lankymą. Jei mokinys nėra baigęs mokyklos, pažyma pateikiama kiekvieno pusmečio (trimestro) pabaigoje;

43.4. atsiskaitymų grafiką, raštiškai suderintą su dalyko mokytoju.

44. Sprendimas dėl atleidimo nuo konkretaus dalyko pamokų priimamas, jei dalyko mokytojas, įvertinęs neformaliojo vaikų švietimo programų turinį, pripažįsta, kad neformaliojo vaikų švietimo programos turinys dera su Bendrųjų programų turiniu. Dalykas, nuo kurio dalies ar visų pamokų mokinys atleidžiamas, įskaitomas į mokinio individualųjį planą, jei jis yra rengiamas. Mokiniui nerekomenduojama teikti prašymo dėl atleidimo nuo dalies ar visų pamokų lankymo to dalyko, kurio brandos egzaminą planuoja laikyti.

45. Mokinys, atleistas nuo kurių nors menų, fizinio ugdymo ar kitų sričių dalykų pamokų, jų metu gali užsiimti kita ugdomąja veikla arba mokytis individualiai. Jeigu šios pamokos pagal pamokų tvarkaraštį yra pirmosios ar paskutinės, mokiniai mokyklos sprendimu į mokyklą gali atvykti vėliau arba išvykti anksčiau. Apie tai mokykla informuoja tėvus.

46. Mokiniui, baigusiam neformaliojo švietimo įstaigą ir atleistam nuo kurių nors menų, fizinio ugdymo ar kitų sričių dalykų pamokų, pasiekimų įvertinimas įrašomas iš neformaliojo švietimo mokyklos mokinio įvertinimo.

47. Mokiniui, išvykstant mokytis sanatorijos mokykloje ar stacionarioje asmens sveikatos priežiūros įstaigoje, tėvai (rūpintojai, globėjai) Gimnazijos direktoriui pateikia gydytojo siuntimo kopiją ir prašymą dėl išvykimo gydytis. Gimnazijos direktorius rašo įsakymą apie laikiną mokinio išvykimą gydytis ir mokytis (mokytojų tarybos 2020-06-18 posėdžio protokolinis nutarimas (protokolas Nr.V2-4)).

**ŠEŠTASIS SKIRSNIS**

**MOKYMOSI PAGALBOS TEIKIMAS**

48. Mokymosi pagalba ugdymo procese teikiama mokiniui:

48.1. dėl ligos ar kitų priežasčių praleidusiam dalį pamokų;

48.2. gavusiam nepatenkinamą atsiskaitomųjų darbų įvertinimą;

48.3. gavusiam kelis iš eilės nepatenkinamus kurio nors dalyko įvertinimus;

48.4. jei pasiekimų lygis (vieno ar kelių dalykų) žemesnis, nei numatyta Pagrindinio ir Vidurinio ugdymo bendrosiose programose, ir mokinys nedaro pažangos;

48.5. jei jo pasiekimai yra aukščiausio lygio ir (ar) jei jis siekia domėtis pasirinkta mokymosi sritimi;

48.6. patyrusiam mokymosi sunkumų COVID-19 pandemijos metu:

48.6.1. skiriamos grupinės ar individualios dalykinės konsultacijos;

48.6.2. rekomenduojamos psichologo ar socialinio pedagogo konsultacijos;

48.6.3. ugdymas diferencijuojamas, individualizuojamas ar suasmeninamas skiriant klasės ar namų darbų užduotis;

48.7. tarpinių atsiskaitymų metu pastebėtais mokymosi pagalbos poreikio atvejais.

49. Mokymosi pagalbos teikimo būdai:

49.1. grįžtamasis ryšys pamokoje, kurio pagalba mokytojas koreguoja mokinio mokymąsi, diferencijuoja ar individualizuoja užduotis, pritaiko tinkamas metodikas;

49.2. mokinių pagalbos kitiems mokiniams organizavimas;

49.3. konsultacijų skyrimas;

49.4. aptariamos labai gerai besimokančio mokinio galimybės ir sudaromos sąlygos giliau mokytis dalyko ir gerinti pasiekimus, įtraukiant į neformaliąją veiklą, skatinant dalyvauti konkursuose, olimpiadose;

 49.5. įtraukiami tėvai (globėjus, rūpintojus) į mokymosi problemų sprendimą ir pagalbos teikimą.

 50. Už mokymosi pagalbos teikimo organizavimą Gimnazijoje yra atsakingi direktoriaus pavaduotojai ugdymui.

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PAGRINDINIO, VIDURINIO UGDYMO PROGRAMOS DALĮ AR PAGRINDINIO UGDYMO PROGRAMĄ, UGDYMO ORGANIZAVIMAS**

51. Gimnazija, atvykus asmeniui, baigusiam užsienio valstybės, tarptautinės organizacijos pagrindinio ugdymo antros dalies, vidurinio ugdymo programos dalį ar pagrindinio ugdymo pirmos dalies programą (toliau – tarptautinė bendrojo ugdymo programa):

51.1. sudaro galimybes asmenų mokymosi tęstinumui pagal atvykusiųjų ir / ar grįžusiųjų į Lietuvą pasiekimus atitinkančią bendrojo ugdymo programą;

51.2. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas);

51.3. išsiaiškina atvykusiojo asmens lūkesčius ir norus mokytis kartu su bendraamžiais, švietimo pagalbos ir intensyvumo poreikį mokytis lietuvių kalbos.

51.4. apie atvykusius į Gimnaziją iš kitų valstybių mokinius informuoja Klaipėdos miesto savivaldybės administracijos Švietimo skyrių;

51.5. direktoriaus pavaduotojas ugdymui koordinuoja mokinio mokymąsi ir kartu su mokinio būsimos klasės vadovu, mokiniu ir mokinio tėvais (globėjais, rūpintojais) aptaria poreikį tam tikrą laiko dalį intensyviai mokytis lietuvių kalbos, numato tolesnio mokymosi perspektyvą, švietimo pagalbos poreikį:

51.5.1. sudaro mokinio individualų ugdymo planą, atsižvelgiant į jo mokymosi pasiekimus. Individualiame ugdymo plane gali būti numatytas ir pamokų skaičiaus perskirstymas tarp dalykų, sudarant galimybę kurį laiką nesimokyti dalies dalykų, esant aukštesniems šių dalykų pasiekimams, nei numatyta bendrosiose programose, ir šių dalykų pamokas skirti lietuvių kalbai mokyti. Įvertinus, kad mokiniai kai kurių dalykų yra mokęsi pagal tarptautinę bendrojo ugdymo programą intensyviau ir išsamiau ir yra pralenkę dabartinį dalyko mokymosi turinį, galima priimti sprendimą kurį laiką nesimokyti to dalyko, pamokas perskirstyti, nesukeliant mokiniui dalyko nesimokymo pasekmių;

51.5.2. skiria 3 mėnesių adaptacinį laikotarpį, numato Gimnazijos teikiamos pagalbos formas ir būdus, Gimnazijos, mokinio ir mokinio tėvų (globėjų, rūpintojų) įsipareigojimus. Adaptaciniu laikotarpiu stebi mokinių individualią pažangą, pasiekimus. Į mokinio adaptacijos procesų valdymą įtraukia Gimnazijos vaiko gerovės komisiją. Kiekvieno mokinio adaptacijos trukmės laikas individualus, Gimnazija konstatuoja adaptacijos laiko pabaigą, atsižvelgdama į tai, kaip mokiniui sekasi adaptuotis. Adaptacijos laikotarpiu taiko tik formuojamąjį vertinimą.

52. Gimnazija, organizuodama atvykusio ar grįžusio asmens mokymą, kuris mokėsi pagal tarptautinę bendrojo ugdymo programą ar yra ją baigęs:

52.1. nuolat bendradarbiauja su mokinio tėvais (globėjais, rūpintojais) ar teisėtais mokinio atstovais, teikia informaciją apie mokinio mokymąsi, daromą pažangą ir gauna grįžtamąją informaciją;

52.2. konsultuoja dėl neformaliojo vaikų švietimo veiklų pasirinkimo, numato galimybes mokytis kalbų per neformaliojo vaikų švietimo siūlomas veiklas mokykloje;

52.3. įpareigoja socialinį pedagogą padėti atvykusiam asmeniui sklandžiai įsitraukti į mokyklos bendruomenės gyvenimą, ugdymo procesą, prireikus pasitelkia mokinius savanorius;

52.4. numato klasės vadovo, mokytojų darbą su atvykusiu mokiniu ir mokinio tėvais (globėjais, rūpintojais).

53. Jeigu atvykęs mokinys nemoka ar menkai moka lietuvių kalbą, Gimnazija gali organizuoti:

53.1. lietuvių kalbos mokymąsi intensyviu būdu (išlyginamosiose klasėse, grupėse ar kitomis formomis), kartu užtikrindama, kad kitų dalykų jis mokytųsi kartu su bendraamžiais;

53.2. mokinio mokymąsi kartu su kitais bendraamžiais paskirtoje klasėje, teikdama reikiamą mokymosi ir kitą švietimo pagalbą;

53.3. mokymąsi kitu Gimnazijos siūlomu būdu, suderintu su mokinio tėvais (globėjais, rūpintojais).

54. Už sklandų mokinio įsitraukimą į Gimnazijos bendruomenės gyvenimą, ugdymo procesą Gimnazijoje yra atsakingas socialinis pedagogas.

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

55. Gimnazijos ugdymo turiniui įgyvendinti klasės gali būti dalijamos į grupes, atsižvelgus į Gimnazijai skirtas mokymo lėšas, šiems dalykams mokyti:

55.1. doriniam ugdymui, jeigu tos pačios klasės mokiniai yra pasirinkę tikybą ir etiką;

55.2. informacinėms technologijoms ir technologijoms;

55.3. užsienio kalboms (1-ajai ir 2-ajai), jei I–II klasėje mokosi ne mažiau kaip 21 mokinys;

55.5. biologijos, geografijos pamokose eksperimentiniams darbams pagal Sampratą besimokantiems mokiniams (IIes, IIet, IVe) ir praktiniams-tiriamiesiems darbams atlikti, panaudojant mokinių ugdymo poreikiams tenkinti ir pagalbai teikti skirtas valandas.

56. Laikinųjų (mobiliųjų) grupių III–IV klasėse sudarymo principai:

56.1. laikinosios (mobiliosios) grupės sudaromos iš mokinių, pasirinkusių tą patį dalyko programos kursą, pasirenkamojo dalyko ar modulio programą;

56.2. minimalus mokinių skaičius grupėje – 7 mokiniai. Norint išlaikyti vidurinio ugdymo programos tęstinumą, IV klasių grupėje gali būti ir mažiau mokinių;

56.3. maksimalus mokinių skaičius grupėje – 30 mokinių;

56.4. mokiniai, pasirinkę bendrąjį ar išplėstinį dalyko programos kursą, mokosi skirtingose laikinosiose grupėse;

56.5. nesusidarius laikinajai (mobiliai) grupei, mokiniai atitinkamo dalyko, dalyko kurso ar dalyko modulio gali būti mokomi pavienio mokymosi forma savarankišku būdu.

**DEVINTASIS SKIRSNIS**

**MOKINIŲ MOKYMO NAMIE ORGANIZAVIMAS**

57. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405.

58. Mokiniai namie mokomi savarankišku ar (ir) nuotoliniu mokymo proceso organizavimo būdu. Mokiniui, mokomam namie, Gimnazija, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

59. Savarankišku mokymo proceso organizavimo būdu namie mokomam mokiniui skiriama: I–II klasėse – 555 per metus, per savaitę – 15 pamokų, III klasėse – 504, IV klasėse – 476 pamokos per metus, per savaitę – 14 pamokų. Dalį pamokų gydytojų konsultacinės komisijos leidimu mokinys gali lankyti mokykloje arba mokytis nuotoliniu mokymo proceso organizavimo būdu.

60. Suderinus su mokinio tėvais (globėjais, rūpintojais), direktoriaus įsakymu I–II klasės mokinys gali nesimokyti dailės, muzikos, technologijų ir fizinio ugdymo, o III–IV klasės mokinys – meninio ugdymo ir technologijų pasirinkto dalyko, technologijų, fizinio ugdymo. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Dalis pamokų, gydytojo leidimu lankomų mokykloje, įrašoma į mokinio individualų ugdymo planą. Gimnazijos sprendimu mokiniui, kuris mokosi namuose, gali būti skiriama iki 2 papildomų pamokų per savaitę. Šias pamokas siūloma panaudoti mokinio pasiekimams gerinti.

**DEŠIMTASIS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO** **PROCESO ORGANIZAVIMO BŪDU MOKINIAMS, KURIE MOKOMI KASDIENIU MOKYMO PROCESO ORGANIZAVIMO BŪDU**

61. Gimnazija ugdymo procesą įgyvendina kasdieniu mokymo proceso organizavimo būdu ir ne daugiau kaip 30 procentų ugdymo proceso nuotoliniu mokymo proceso organizavimo būdu.

62. Gimnazija, organizuodama ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

63. Gimnazija ugdymo procesą vykdo nuotoliniu mokymo proceso organizavimo būdu, kai mokiniai, būdami skirtingose vietose, savarankiškai mokosi pagal pagrindinio ir vidurinio ugdymo programas (visų dalykų, atskirų dalykų ar jų modulių), konsultuojami mokytojų naudojant informacines komunikacijos technologijas.

64. Ugdymui vykstant kasdieniu kontaktiniu būdu, ne daugiau kaip 30 procentų ugdymo turinio gali būti dėstoma nuotoliniu sinchroniniu būdu. Gimnazijoje gali būti organizuojamos nuotolinio mokymosi savaitės.

65. Gimnazijos direktorius, nesant valstybės, savivaldybės lygio sprendimų dėl ugdymo proceso organizavimo, gali priimti sprendimus laikinai koreguoti ugdymo proceso įgyvendinimą (keisti nustatytą pamokų trukmę;  keisti nustatytą pamokų pradžios ir pabaigos laiką; ugdymo procesą perkelti į kitas aplinkas; priimti kitus aktualius ugdymo proceso organizavimo sprendimus) arba ugdymo procesą laikinai stabdyti, arba jį organizuoti nuotoliniu mokymo proceso organizavimo būdu šiais atvejais:

65.1. esant ypatingoms aplinkybėms (karantinas, ekstremali situacija, ekstremalus įvykis, ekstremali temperatūra (minus 25 °C ar žemesnė; 30 °C ar aukštesnė), gaisras, potvynis, pūga ir kt.), keliančioms pavojų mokinių sveikatai ir gyvybei;

65.2. esant aplinkybėms Gimnazijoje, dėl kurių ugdymo procesas negali būti organizuojamas kasdieniu mokymo proceso būdu (t. y. Gimnazija yra dalykų brandos egzaminų centras, vyksta remonto darbai ir kt.).

66. Mokiniams pageidaujant ir atsižvelgiant į konkrečią situaciją, suderinus su Gimnazijos mokytojų taryba, individualios ir grupinės konsultacijos gali būti organizuojamos nuotoliniu mokymo proceso organizavimo būdu.

67. Organizuojant ugdymo procesą nuotoliniu mokymo proceso organizavimo būdu, Gimnazija įvertina mokinių mokymosi sąlygas namuose. Jei mokinys neturi mokymosi priemonių, reikalingų dalyvauti nuotolinio mokymosi procese, Gimnazija aprūpina mokinį jomis. Pastebėjus, kad mokinio namuose nėra sąlygų mokytis, sudaromos sąlygos nuotoliniu mokymo proceso organizavimo būdu mokytis gimnazijoje.

68. Ugdymo procesui vykstant nuotoliniu mokymo proceso organizavimo būdu, sinchroniniam ugdymui kiekvienai kasei skiriama ne mažiau kaip 60 procentų ugdymo proceso laiko ir ne daugiau kaip 40 procentų laiko asinchroniniam ugdymui.

69. Gimnazija, pradėdama ugdymo procesą organizuoti nuotoliniu mokymo proceso organizavimo būdu, gali koreguoti pamokų tvarkaraštį ir pertraukų trukmę, iš kurių viena yra ilgesnės trukmės, skirta pietų pertraukai.

**VIENUOLIKTASIS SKIRSNIS**

**NEFORMALIOJO VAIKŲ ŠVIETIMO ORGANIZAVIMAS GIMNAZIJOJE**

70. Neformaliojo švietimo veiklos pasiūla ir organizavimo būdai Gimnazijoje:

70.1. neformaliojo švietimo programas mokiniai renkasi laisvai (mokytojų tarybos 2017-05-24 posėdžio protokolinis nutarimas (protokolas Nr. V2- 4));

70.2. 2022–2023 mokslo metais Gimnazijoje siūloma 17 neformaliojo švietimo programų, iš jų: sportinės-sveikatinimo – 3, meninės-kūrybinės raiškos – 8, mokslinės veiklos – 4, pilietinio ugdymo – 2;

70.3. neformaliojo švietimo valandos skirstomos atsižvelgiant į mokinių poreikius ir Gimnazijos galimybes;

70.4. mokinių skaičius neformaliojo švietimo grupėje turi būti ne mažesnis kaip 12 mokinių. Mokinių grupės sudėtis per mokslo metus gali keistis;

70.5. neformaliojo švietimo veikla įrašoma į neformaliojo švietimo tvarkaraštį, apskaita vykdoma elektroniniame dienyne;

70.6. neformaliojo švietimo programose dalyvaujantys mokiniai registruojami mokinių registre.

**DVYLIKTAS SKIRSNIS**

**EKOLOGIJOS IR APLINKOS TECHNOLOGIJŲ UGDYMO VYKDYMAS**

71. Gimnazijoje suformuotos dvi I ir viena III universitetinės ekoklasės, kuriose veikla organizuojama pagal Modelį.

72. Ekologijos ir aplinkos technologijų ugdymo paskirtis – padėti mokiniams nuosekliai ir kryptingai ugdyti ekologinę kompetenciją, reikalingą planuojant ateities karjerą bei Universitete studijuojant su ekologija ir aplinkos technologijomis susijusius mokslus.

73. Ekologijos ir aplinkos technologijų ugdymo programos ypatumai:

73.1. universitetinėse ekoklasėse:

73.1.1. privalomas dalykas – „Ekologija ir aplinkotyra“;

73.1.2. siūlomi pasirenkamieji dalykai: „Meteorologija“, „Aplinkos fizika“, „Aplinkos chemija“, „Žmogaus poveikis aplinkai“;

73.1.3. siūloma neformaliojo švietimo programa ,,Kosmologija“;

73.1.4. organizuojamas pagilintas chemijos ir fizikos dalykų mokymas;

73.1.5. praktinę-tiriamąją ir projektinę veiklą mokiniai vykdo, vadovaujami Universiteto dėstytojų ir pagal poreikį Gimnazijos mokytojų;

73.2. IIes, IIet, IVe klasėse, kuriose įgyvendinami Sampratos elementai ir universitetinėse ekoklasėse:

73.2.1. siūlomi moduliai: „Skaičių pasaulis“, „Įdomioji matematika“, „Biologijos praktiniai-tiriamieji darbai“, „Geografijos praktiniai-tiriamieji darbai“, „Gilyn į matematiką“, ir pasirenkamasis dalykas „Biomedicina“;

73.2.2. gamtos mokslų ir geografijos dalykų ugdymo turinys integruojamas į dorinio ugdymo, lietuvių kalbos ir literatūros, užsienio kalbų, istorijos, pilietiškumo pagrindų, matematikos, informacinių technologijų, ekonomikos ir verslumo, menų, fizinio ugdymo pamokas;

73.2.3. skiriamos ilgalaikės ir trumpalaikės geografijos, fizikos, chemijos, biologijos, lietuvių kalbos ir literatūros, užsienio (anglų) kalbos, istorijos ir kitų dalykų konsultacijos;

73.2.4 integruojamos ekologijos ir aplinkos technologijų ugdymo temos į privalomų dalykų bendrąsias programas per socialinių ir gamtos mokslų, matematikos, informacinių technologijų, ekonomikos, kalbų, dorinio ugdymo, menų, fizinio ugdymo pamokas (iki 20 procentų ugdymo turinio), neformaliojo švietimo užsiėmimus, klasių valandėles;

73.2.5. pamokas, atskirus pasirenkamuosius dalykus, projektinius darbus, neformaliojo švietimo užsiėmimus veda ir organizuoja Universiteto dėstytojai ir Gimnazijos mokytojai;

73. Visi I, II klasių mokiniai vykdo praktinius-tiriamuosius darbus pagal Gimnazijos direktoriaus 2021 m. gruodžio 16 d. įsakymu Nr. V-133 patvirtintą Praktinės-tiriamosios veiklos organizavimo ir vykdymo tvarkos aprašą.

74. Universiteto dėstytojų organizuojamų pamokų ir kitų veiklų pasiskirstymas:

| Dalykas | Klasė (mokiniai) /Dalykui skirtų valandų skaičius | Iš viso valandų |
| --- | --- | --- |
| I eko1 (29) | I eko2 (29) | III eko (30) |
| **Privalomas dalykas:** |  |  |  |  |
| Ekologija ir aplinkotyra | 1 | 1 | 1 | 3 |
| **Pasirenkamieji dalykai:** |  |  |  |  |
| Meteorologija | 1 | 1 | 1 | 3 |
| Aplinkos fizika | 1 | 1 | 1 | 3 |
| Aplinkos chemija | 1 | 1 | 1 | 3 |
| Žmogaus poveikis aplinkai | 1 | 1 | 1 | 3 |
| **Neformalusis švietimas:** |  |  |  |  |
| Kosmologija | 1 | 1 | 1 | 3 |
| **Kita ugdomoji veikla:** |  |  |  |  |
| Praktinė-tiriamoji ir projektinė veikla | 6 | 6 | 6 | 18 |
| Iš viso | 12 | 12 | 12 | 36 |

75. Gimnazijoje įdarbinami Universiteto dėstytojai mokytojo (dėstytojo) pareigoms. Jų darbo užmokesčiui skiriamos Klaipėdos miesto savivaldybės biudžeto tikslinės lėšos.

76. Universitetinių ekoklasių mokiniams:

76.1. sudaromos galimybės dalyvauti Universiteto mokslininkų ar studentų vykdomose tiriamosiose veiklose, vasaros praktikose, ekspedicijose, baigiamųjų darbų pristatymuose, mokslinėse konferencijose, seminaruose;

76.2. teikiama pagalba (Universiteto dėstytojų, studentų) rengiant brandos darbą, ruošiantis dalyko olimpiadoms, konkursams;

76.3. sudaromos sąlygos praktinių-tiriamųjų veiklų metu suformuluotas mokslines įžvalgas pamatuoti praktikoje Universiteto aplinkose;

76.4. vykdomi kartu su Universiteto bendruomene Modelį viešinantys, pažintiniai, kultūriniai ar pramoginiai renginiai.

77. Gimnazija bendradarbiauja su Klaipėdos Baltijos, Vytauto Didžiojo, Universiteto „Žemynos“ gimnazijomis kaip miesto STEAM mokyklų tinklo partnerės.

**III SKYRIUS**

**PAGRINDINIO UGDYMO PROGRAMOS VYKDYMO BENDROSIOS NUOSTATOS**

78. Gimnazija, vykdydama pagrindinio ugdymo programą, vadovaujasi Pagrindinio ugdymo bendrosiomis programomis.

79. I klasės mokiniams Gimnazija skiria adaptacinį 2 savaičių laikotarpį. Adaptaciniu laikotarpiu rekomenduojama mokinių pažangos ir pasiekimų neigiamais pažymiais nevertinti, taikyti formuojamąjį vertinimą, rašyti komentarus į elektroninį dienyną.

80. Pagrindinio ugdymo programos pamokos, skirtos mokinio ugdymo poreikiams tenkinti ir mokymosi pagalbai teikti, naudojamos ilgalaikėms ir trumpalaikėms konsultacijoms.

81. Dalykų mokytojai siūlo modulius matematiniams, kalbiniams, socialiniams, kūrybiniams gebėjimams, pasiekimų spragoms kompensuoti. Dalykų modulius mokiniai renkasi laisvai. Mokinio pasiekimai mokantis modulio programos gali būti įskaitomi į mokomojo dalyko įvertinimą. Pasiekimai mokslo metų pabaigoje įvertinami įrašu „įskaityta“ / „neįskaityta“. Modulių apskaita vykdoma elektroniniame dienyne.

**PIRMASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMAS**

82. Dorinis ugdymas. Dorinį ugdymą (etiką ar tikybą) nuo 14 metų mokinys renkasi savarankiškai. Siekiant užtikrinti tęstinumą ir nuoseklumą, etiką ar tikybą renkasi dvejiems metams.

83. Lietuvių kalba ir literatūra. Mokykla, formuodama ugdymo turinį:

83.1. siūlo mokiniams rinktis pasirenkamąjį dalyko modulį „Kūrybinis rašymas“ II klasėse;

83.2. mokiniams, kurie nepasiekia lietuvių kalbos programoje numatyto minimalaus pasiekimų lygmens, sudaromos sąlygos trumpalaikių konsultacijų metu pašalinti spragas;

83.3. mokiniui, atvykusiam iš užsienio, kuris nemoka ar moka labai silpnai lietuvių kalbą, skiriamos papildomai 2 konsultacinės valandos per savaitę;

83.4. mokiniui, kuris mokėsi pagal pagrindinio ugdymo programą mokykloje, kurioje įteisintas mokymas tautinės mažumos kalba, ir tęsia mokymąsi pagal pagrindinio ugdymo programą Gimnazijoje, sudaromos sąlygos pasiekti Pagrindinio ugdymo bendrosiose programose numatytus pasiekimus: vienus mokslo metus jam gali būti skiriama 1 papildoma lietuvių kalbos ir literatūros pamoka per savaitę.

84. Užsienio kalbos:

84.1. užsienio kalbas keisti iki vidurinio ugdymo programos pradžios galima tik tuo atveju, jei mokinys yra atvykęs iš užsienio mokyklos ar kitos mokyklos ir Gimnazija dėl objektyvių priežasčių negali sudaryti mokiniui galimybės tęsti jo pradėtos kalbos mokymosi ir yra gavusi tėvų (globėjų, rūpintojų) pritarimą raštu. Mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programos skirtumus:

84.1.1. vienerius mokslo metus jam skiriama 1 papildoma užsienio kalbos pamoka per savaitę;

84.1.2. jei yra 5 ar daugiau mokinių, mokyti skiriama daugiau pamokų;

84.2. I klasių mokiniams siūloma užsienio kalbos (anglų) konsultacija.

85. Matematika ir gamtos mokslai:

85.1. I, II klasių mokiniams skiriamos valandos matematikos moduliams „Skaičių pasaulis“, „Įdomioji matematika“ žinių spragų likvidavimui;

85.2. Gimnazija sudaro sąlygas eksperimentus atlikti ir kitose tam tinkamose aplinkose;

85.3. I klasėse siūlomos ilgalaikės fizikos konsultacijos.

86. Informacinių technologijų dalyko kursą sudaro privalomoji dalis ir vienas iš pasirenkamųjų modulių (programavimo pradmenų, kompiuterinės leidybos pradmenų, tinklalapių kūrimo pradmenų).

87. Socialiniai mokslai.

87.1. laisvės kovų istorijai mokyti skiriama ne mažiau 18 pamokų, temas integruojant į istorijos, lietuvių kalbos ir pilietiškumo pagrindų pamokas;

87.2. I–II klasėse siūlomos ilgalaikės istorijos konsultacijos;

87.3. ekonomiką ir verslumą mokosi I klasių mokiniai;

87.4. pilietiškumo pagrindams mokyti skiriama po vieną savaitinę pamoką I–II klasėse;

88. Fiziniam ugdymui skiriamos 2 savaitinės pamokos ir sudaromos sąlygos visiems mokiniams papildomai rinktis jų pomėgius atitinkančias aktyvaus judėjimo neformaliojo švietimo programas Gimnazijoje (krepšinio, tinklinio) arba kitoje neformaliojo švietimo įstaigoje:

88.1. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į mokinio savijautą. Pagal gydytojų rekomendacijas arba tėvų pageidavimu šie mokiniai gali lankyti sveikatos grupes už Gimnazijos ribų;

88.2. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgus į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas taiko alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

88.3. mokiniams, atleistiems nuo fizinio ugdymo pamokų dėl sveikatos, mokytojai siūlo kitą veiklą: stalo žaidimus, šaškes, šachmatus, veiklą kompiuterių klasėje, skaitykloje, konsultacijas, socialinę veiklą ir pan. (mokytojų tarybos 2018-05-24 posėdžio protokolinis nutarimas (protokolas Nr.V2-4));

89. Žmogaus saugai mokyti II klasėse (antrą pusmetį) skiriama 18,5 valandų.

90. Technologijų dalykas I klasėje pradedamas nuo privalomo 17 valandų integruoto technologijų kurso. Pasirinkta technologijų programa gali būti keičiama mokslo metų pabaigoje.

**ANTRASIS SKIRSNIS**

**PAMOKŲ PAGAL DALYKUS PASISKIRSTYMAS**

91. Pagrindinio ugdymo programos II daliai grupinio mokymosi forma kasdieniu ar nuotoliniu mokymo proceso organizavimo būdu įgyvendinti skiriamas pamokų skaičius:

91.1. I klasei (6 komplektai, 173 mokiniai):

| Ugdymo sritys, dalykai | Klasė (mokinių skaičius) | Iš viso (173) |
| --- | --- | --- |
| Ia (29) | Ib (28) | Ic (29) | Id (29) | I eko1(29) | I eko2 (29) |
| Tikyba |  |  | 1 (11) | 1 (11) | 1 (13) | 1 (8) | 4 |
| Etika | 1 (29) | 1 (28) | 1 (18) | 1 (18) | 1 (16) | 1(21) | 6 |
| Lietuvių kalba ir literatūra | 4 | 4 | 4 | 4 | 4 | 4 | 24  |
| Užsienio kalba (1-oji) |  |  |  |  |  |  |  |
| 1 grupė (anglų) | 3 | 3 | 3 | 3 | 3 | 3 | 18  |
| 2 grupė (anglų) | 3 | 3 | 3 | 3 | 3 | 3 | 18 |
| Užsienio kalba (2-oji) |  |  |  |  |  |  |  |
| 1 grupė (rusų) | 2 (14) | 2 (14) | 2 (14) | 2 (13) | 2 (21) | 2 (21) | 12 |
| 2 grupė (rusų, vokiečių) | 2R(15) | 2V(14) | 2V(15) | 2R(14) | 2V\*\*(4)  | 2V\*\* (8) | 10 |
| 3 grupė (prancūzų) |  |  |  | 2\*(2) | 2\*(4) |  | 2\* |
| Matematika | 4 | 4 | 4 | 4 | 4 | 4 | 24 |
| Informacinės technologijos: |  |  |  |  |  |  |  |
| 1 grupė | 1 | 1 | 1 | 1 | 1 | 1 | 6  |
| 2 grupė | 1 | 1  | 1  | 1  | 1 | 1 | 6 |
| Biologija | 2 | 2 | 2 | 2 | 2 | 2 | 12  |
| Chemija | 2  | 2  | 2  | 2  | 1 | 1 | 10  |
| Fizika | 2 | 2 | 2  | 2  | 1 | 1 | 10  |
| Chemija / fizika |  |  |  |  | 1 / 1 | 1 / 1 | 2 / 2 |
| Istorija | 2  | 2  | 2  | 2  | 2  | 2  | 12 |
| Pilietiškumo pagrindai | 1  | 1 | 1 | 1  | 1  | 1  | 6 |
| Geografija | 2  | 2  | 2  | 2  | 2  | 2  | 12  |
| Ekonomika ir verslumas | 1 | 1 | 1 | 1  | 1  | 1  | 6  |
| Dailė | 1 | 1 | 1  | 1  | 1 | 1 | 6  |
| Muzika | 1  | 1  | 1 | 1  | 1  | 1  | 6  |
| Technologijos |  |  |  |  |  |  |  |
| 1 grupė | 1  | 1 | 1 | 1  | 1  | 1  | 6  |
| 2 grupė | 1  | 1 | 1 | 1  | 1 | 1 | 6 |
| Fizinis ugdymas  |  |  |  |  |  |  |  |
| 1 grupė | 2  | 2  | 2  | 2  | 2  | 2  | 12  |
| 2 grupė | 2\*  | 2\*  | 2\*  | 2\*  | 2\*  | 2\*  | 12\*  |
| **Iš viso privalomų pamokų mokiniui (1)** | **32**  | **32**  | **32** | **32** | **32** | **32** | **192** |
| ***Mokinių ugdymo poreikiams tenkinti valandos\**** |
| Įdomioji matematika (*modulis*) | 1\* | 1\*  | 1\* | 1\*  | 1\*  | 1\*  | 6\* |
| *Ilgalaikės konsultacijos:* |  |  |  |  |  |  |  |
| Istorija  |  | 1\* |  | 1\* |  |  | 2\* |
| Užsienio kalba (anglų)  | 1\* | 1\* | 1\* | 1\* |  |  | 4\* |
| Fizika |  |  | 1\* |  |  |  | 1\* |
| *Trumpalaikės konsultacijos* mokymosi spragoms kompensuoti | 3\* | 3\* | 3\* | 3\* | 1\* | 1\* | 14\* |
| Praktinė-tiriamoji veikla  | 1\* | 1\* | 1\* | 1\* |  |  | 4\* |
| **Iš viso valandų\*(2)** | **8\*** | **9\*** | **9\*** | **9\*** | **4\*** | **4\*** | **43\***  |
| ***Neformalusis švietimas (NŠ)*** |
| Vėtrungės lyderiai  | 1 |  |  |  |  |  | 1  |
| Filologų klubas gabiems | 1 |  |  |  |  |  | 1 |
| Pilietiškiausia klasė |  | 1 |  |  |  |  | 1 |
| Tinklinis |  |  | 1 |  |  |  | 1  |
| Krepšinis |  |  |  | 1 |  |  | 1  |
| Sportas ir lyderystė |  |  |  | 1 |  |  | 1 |
| Dainos studija | 1 |  | 1 |  |  |  | 2 |
| Vokalo studija |  | 1 |  |  |  |  | 1  |
| Šokio akademija |  | 1 |  |  |  |  | 1 |
| Erdvinis dizainas |  |  |  | 1 |  |  | 1  |
| **Iš viso NŠ valandų (3)** | **3** | **3** | **2** | **3** |  |  | **11** |
| **Valandos, skirtos dalijimui į grupes(4)** | **7** | **7** | **7** | **7** | **7** | **7** | **42** |
| **Iš viso valandų (1, 2, 3, 4)** | **50** | **51** | **50** | **51** | **43** | **43** | **288** |

\*\*savaitinių valandų skaičius, skirtas vienai grupei, sudarytai iš skirtingų klasių mokinių

91.2. II klasei (6 komplektai, 151 mokiniai):

| Ugdymo sritys, dalykai | Klasė (mokinių skaičius) |  | Iš viso (151) |
| --- | --- | --- | --- |
| IIa (26) | IIb (26) | IIc (26) | IId (21) | IIes (26) | IIet (26) |
| Tikyba | 1 (13) | 1 (12) | 1 (11) | 1 (9)  | 1 (10) | 1 (17) | 6 |
| Etika | 1 (13) | 1 (14) | 1 (15) | 1 (11) | 1 (16)  | 1 (9) | 6 |
| Lietuvių kalba ir literatūra | 5  | 5  | 5  | 5  | 5  | 5 | 30 |
| Užsienio kalba (1-oji) |  |  |  |  |  |  |  |
| 1 grupė (anglų) | 3 | 3 | 3 | 3 | 3 | 3 | 18  |
| 2 grupė (anglų) | 3 | 3 | 3 | 3 | 3 | 3 | 18 |
| Užsienio kalba (2-oji) |  |  |  |  |  |  |  |
| 1 grupė (rusų) | 2 (13) | 2 (18) | 2 (15) | 2 (10) | 2 (11)) | 2(21) | 12 |
| 2 grupė (rusų, vokiečių) | 2R(13) | 2V\*\* (6) | 2V(11) | 2R(11) | 2R(11)2V\*\*(4) | 2V\*\* (5) | 12 |
| 3 grupė (prancūzų) |  | 2\*(2) |  |  |  |  | 2\* |
| Matematika | 4  | 4  | 4  | 4  | 4  | 4 | 24 |
| Informacinės technologijos |  |  |  |  |  |  |  |
| 1 grupė | 1  | 1 | 1 | 1  | 1 | 1 | 6 |
| 2 grupė | 1  | 1  | 1 |  | 1  | 1 | 5 |
| Biologija | 1 | 1  | 1  | 1  | 1  | 1 | 6 |
| Chemija | 2  | 2  | 2  | 2  | 2  | 2 | 12  |
| Fizika | 2  | 2  | 2  | 2  | 2  | 2 | 10  |
| Istorija | 2  | 2  | 2  | 2  | 2  | 2 | 10 |
| Pilietiškumo pagrindai | 1  | 1  | 1  | 1  | 1  | 1 | 6 |
| Geografija | 1  | 1  | 1  | 1  | 1  | 1 | 6 |
| Dailė | 1  | 1  | 1  | 1  | 1 | 1 | 6  |
| Muzika | 1  | 1  | 1  | 1  | 1  | 1 | 6  |
| Technologijos |  |  |  |  |  |  |  |
| 1 grupė | 1,5 | 1,5 | 1,5 | 1,5 | 1,5 | 1,5 | 9 |
| 2 grupė | 1,5 | 1,5  | 1,5  | 1,5  | 1,5  | 1,5 | 9 |
| Fizinis ugdymas  |  |  |  |  |  |  |  |
| 1 grupė | 2 | 2  | 2  | 2  | 2  | 2 | 12 |
| 2 grupė | 2\* | 2\* | 2\* | 2\* | 2\* | 2\* | 12\* |
| Žmogaus sauga | 0,5 | 0,5 | 0,5 | 0,5 | 0,5 | 0,5 | 3 |
| **Iš viso privalomų pamokų mokiniui (1)** | **31**  | **31**  | **31**  | **31**  | **31**  | **31** | **186** |
| ***Mokinių ugdymo poreikiams tenkinti valandos\**** |
| *Moduliai:* |  |  |  |  |  |  |  |
| Skaičių pasaulis  | 1\*  | 1\*  | 1\*  | 1\*  | 1\*  | 1\* | 6\* |
| Kūrybinis rašymas (lietuvių) | 1\* | 1\* |  |  | 1\* |  | 3\* |
| Biologijos praktiniai-tiriamieji darbai  |  |  |  |  | 1\* | 1\* | 2\*  |
| Geografijos praktiniai-tiriamieji darbai  |  |  |  |  | 1\* | 1\* | 2\* |
| Istorija *(ilgalaikė konsultacija)* |  |  | 1\* |  |  |  | 1\* |
| *Trumpalaikės konsultacijos* mokymosi spragoms kompensuoti | 3\* | 3\* | 3\* | 3\* | 1\* | 1\* | 14\* |
| **Iš viso valandų\*(2)** | **7\*** | **7\*** | **7\*** | **6\*** | **7\*** | **6\*** | **40\*** |
| ***Neformalusis švietimas (NŠ)*** |
| Pilietiškiausia klasė |  | 1 |  |  |  |  | 1 |
| Vėtrungės lyderiai |  |  | 1 | 1 |  |  | 2  |
| Tinklinis |  | 1 |  |  |  |  | 1  |
| Krepšinis |  |  |  | 1 |  |  | 1 |
| Sportas ir lyderystė |  |  |  | 1 |  |  | 1 |
| Dainos studija | 1 |  |  |  |  | 1 | 2  |
| Vokalo studija |  |  |  |  | 1 |  | 1  |
| Šokio akademija |  |  |  |  |  | 1 | 1 |
| Erdvinis dizainas |  |  |  |  | 1 |  | 1 |
| Įdomioji fizika |  |  | 1 |  |  |  | 1 |
| **Iš viso NŠ valandų (3)** | **1** | **2** | **2** | **3** | **2** | **2** | **12** |
| **Valandos, skirtos dalinimui į grupes (4)** | **6** | **6** | **6** | **5** | **6** | **6** | **35**  |
| **Iš viso valandų (1, 2, 3, 4)** | **45** | **46** | **46** | **45** | **46** | **45** | **273** |

\*\*savaitinių valandų skirtų vienai grupei, sudarytai iš skirtingų klasių mokinių

**IV SKYRIUS**

**VIDURINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**BENDROSIOS NUOSTATOS**

92. Gimnazija, vykdydama vidurinio ugdymo programą, vadovaujasi vidurinio ugdymo bendrosiomis programomis.

93. Gimnazija mokiniui, besimokančiam pagal vidurinio ugdymo programą, sudaro sąlygas įgyvendinti individualų ugdymo planą ir siekia, kad jis pagilintų ir praplėstų pasirinktų sričių žinias, gebėjimus bei kompetencijas, pasirengtų laikyti brandos egzaminus ir tęstų tolesnį mokymąsi.

94. Gimnazija užtikrina, kad privalomų, privalomai ir laisvai pasirenkamų dalykų mokinio individualiame plane būtų ne mažiau nei 8, o minimalus pamokų skaičius per savaitę – 28.

95. Gimnazija, formuodama ir įgyvendindama mokyklos ugdymo turinį pagal vidurinio ugdymo bendrąsias programas sudaro galimybes arba įgyvendina:

95.1. vidurinio ugdymo programoje pamokų tvarkaraštyje per dieną daliai dalykų skiriamos ne viena, o dvi viena po kitos organizuojamos pamokos;

95.2. siūlo mokiniams rinktis jų polinkius ir interesus atitinkančius pasirenkamuosius dalykus, dalykų modulius;

95.3. siūlo savanoriškai užsiimti socialine ar kita visuomenei naudinga veikla;

96. Vidurinio ugdymo programoje mokiniai dalyką ar dalyko kursą keičia pagal Gimnazijos dalyko programos ar kurso keitimo tvarką, patvirtintą direktoriaus 2012 m. lapkričio 12 d. įsakymu Nr. V-134, pagal kurią mokinys gali keisti individualų ugdymo planą pusmečio (metų) pabaigoje.

97. Į vidurinio ugdymo dalykų (dorinio ugdymo, istorijos ir gamtos mokslų) turinį integruojama Žmogaus saugos ugdymo bendroji programa.

**ANTRASIS SKIRSNIS**

**UGDYMO SRIČIŲ DALYKŲ MOKYMO ORGANIZAVIMAS**

98. Dorinis ugdymas: mokinys renkasi vieną dalyką – tikybą arba etiką. Siekiant užtikrinti dalyko mokymosi programos tęstinumą ir nuoseklumą mokiniai renkasi etiką ar tikybą dvejiems mokslo metams.

99. Lietuvių kalba ir literatūra: siūlomi lietuvių kalbos ir literatūros programą papildantys dalyko moduliai: teksto kūrimas, probleminiai lietuvių kalbos rašybos ir skyrybos aspektai. Visiems mokiniams pasirinkus dalyko modulį, jis integruojamas į dalyką.

100. Užsienio kalbos:

100.1. mokiniui pageidaujant ir Gimnazijos tarybai pritarus mokinys gali keisti vieną iš dviejų kalbų ir pradėti mokytis naujos kalbos kaip trečiosios arba mokytis tris kalbas, t. y. tęsti pirmosios ir antrosios kalbų mokymąsi ir pasirinkti mokytis trečiąją kalbą. Dalis III–IV klasės gimnazistų rusų kalbą, prancūzų kalbą mokosi kaip trečiąją kalbą;

100.2. trečiosios užsienio kalbos bendroji programa Gimnazijos III–IV klasėse pateikiama kursu, orientuotu į A1/A2 kalbos mokėjimo lygį pagal Bendruosius Europos kalbų metmenis;

100.3. mokiniai renkasi tuos užsienio kalbų mokymosi kursus, kurie atitinka jų užsienio kalbų pasiekimus, t. y. kalbos mokėjimo lygį pagal Bendruosius Europos kalbų metmenis. Užsienio kalbos B2 kalbos mokėjimo lygis atitinka pagrindinį (B2.1) ir aukštesnįjį (B2.2) pasiekimų lygį, o B1 kalbos mokėjimo lygis – patenkinamą pasiekimų lygį;

100.4. užsienio kalbos (anglų) modulių programos papildo B2 kurso programas;

100.5. siūloma mokiniams rinktis lotynų kalbą.

101. Socialiniai mokslai: iš pasirenkamųjų dalykų mokinys gali rinktis ekonomiką, verslą ir vadybą, psichologiją.

102. Menai: mokinys gali rinktis bent vieną iš meninio ugdymo programų (dailės, šokio, muzikos, teatro).

103. Technologijos: mokinys gali rinktis iš technologijų programos krypčių: statybos ir medžio apdirbimo, mechanikos ir metalo apdirbimo, taikomojo meno, amatų ir dizaino, turizmo ir mitybos.

104. Matematika: organizuojant matematikos mokymą išplėstiniu kursu mokiniui siūloma pasirinkti modulį, spragoms likviduoti siūlomos konsultacijos.

105. Gamtos mokslai:

105.1. organizuojant gamtos mokslų mokymą, sudarytos sąlygos naudoti informacines komunikacines technologijas, modernią kabineto organizacinę įrangą (interaktyvias lentas, dokumentų kameras, laboratoriniams darbams skirtas priemones);

105.2. siūloma rinktis biomedicinos pasirenkamąjį dalyką;

105.3. III–IV klasių mokiniams siūloma rinktis brandos darbus iš gamtos mokslų dalykų.

106. Vidurinio ugdymo programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti skiriamas pamokų skaičius per savaitę:

106.1. III klasei (5 komplektai, 144 mokiniai):

| Dalykai | Bendrasis kursas(1-osios ir 2-osios užsienio kalbų – A2, B1 lygiai) | Išplėstinis kursas(1-osios ir 2-osios užsienio kalbų – B2 lygis) | Iš viso grupių | Iš viso savaitinių valandų  |
| --- | --- | --- | --- | --- |
| Laikinų grupių skaičius | Mokinių skaičius | Savaitinių valandų skaičius  | Laikinų grupių skaičius | Mokinių skaičius | Savaitinių valandų skaičius  |
| Tikyba | 2 | 43 | 2 |  |  |  | 2 | 2 |
| Etika | 4 | 101 | 4 |  |  |  | 4 | 4 |
| Lietuvių kalba ir literatūra |  |  |  | 6 | 144 | 30 | 6 | 30 |
| Užsienio kalba (anglų) |  |  |  | 8 | 144 | 24 | 8 | 24 |
| Istorija | 1 | 16 | 2 | 3 | 76 | 9 | 4 | 11 |
| Geografija | 2 | 36 | 4 | 2 | 31 | 6 | 4 | 10 |
| Matematika | 1 | 22 | 3 | 6 | 122 | 24 | 7 | 27 |
| Biologija | 1 | 26 | 2 | 3 | 67 | 9 | 4 | 11 |
| Fizika | 1 | 20 | 2 | 2 | 31 | 6 | 3 | 8 |
| Chemija | 2 | 39 | 4 | 2 | 33 | 6  | 4 | 10 |
| Dailė | 2 | 49 | 4 |  |  |  | 2 | 4  |
| Muzika | 1 | 19 | 2 |  |  |  | 1 | 2 |
| Teatras | 1 | 17 | 2 |  |  |  | 1 | 2 |
| Šokis | 1 | 7 | 2 |  |  |  | 1 | 2 |
| Turizmas ir mityba | 3 | 57 | 6 |  |  |  | 3 | 6  |
| Taikomasis menas, amatai ir dizainas | 1 | 12 | 2  |  |  |  | 1 | 2  |
| Mechanika, mechaninis remontas | 1 | 10 | 2 |  |  |  | 1 | 2 |
| Statyba ir medžio apdirbimas | 1 | 8 | 2 |  |  |  | 1 | 2 |
| Fizinis ugdymas | 8 | 144 | 16 |  |  |  | 8 | 16 |
| *Pasirenkamieji dalykai* |
| Užsienio kalba (lotynų) | 1 | 13 | 2 |  |  |  | 1 | 2 |
| Užsienio kalba (rusų) | 1 | 10 | 3 | 1 | 8 | 3 | 2 | 6 |
| Užsienio kalba (rusų) pradedantiesiems | 1 | 8 | 2  |  |  |  | 1 | 2  |
| Užsienio kalba (prancūzų) pradedantiesiems | 1 | 9 | 2 |  |  |  | 1 | 2 |
| Ekonomika | 2 | 43 | 4 |  |  |  | 2 | 4 |
| Vadyba ir verslas | 2 | 46 | 2 |  |  |  | 2 | 2 |
| Psichologija | 3 | 72 | 3 |  |  |  | 3 | 3 |
| Biomedicina | 2 | 30 | 2 |  |  |  | 2 | 2 |
| Informacinės technologijos | 3 | 44 | 3 | 4 | 52 | 8 | 7 | 11 |
| Grafinis dizainas | 1 | 20 | 2 |  |  |  | 1 | 2 |
| *Dalykų moduliai* |
| Gilyn į matematiką |  |  |  | 6 | 121 | 6 | 6 | 6 |
| Writing and vocabulary skills |  |  |  | 8 | 144 | 8 | 8 | 8 |
| Fizikos sudėtingų uždavinių paprasti sprendimai |  |  |  | 2 | 31 | 2  | 2 | 2 |
| **Iš viso valandų privalomam turiniui, pasirenkamiesiems dalykams, moduliams (1)** | **227** |
| *Konsultacijos* |  |  |  |  |  |  |  |  |
| Lietuvių kalba |  |  |  |  |  |  | 1 | 1 |
| Matematika |  |  |  |  |  |  | 1 | 1 |
| *Trumpalaikės konsultacijos* |  |  |  |  |  |  | 5 | 5 |
| *Kita ugdomoji veikla* |  |  |  |  |  |  |  |  |
| Ugdymas karjerai |  |  |  |  |  |  | 3 | 3  |
| Lyderystės ugdymas |  |  |  |  |  |  | 3 | 3  |
| **Iš viso valandų konsultacijoms, projektinei veiklai, kitai ugdomajai veiklai (2)** | **13** |
| *Neformalusis švietimas* |
| Kino kūrėjų studija |  |  |  |  |  |  |  | 2 |
| Vėtrungės lyderiai |  |  |  |  |  |  |  | 2 |
| Dainos studija |  |  |  |  |  |  |  | 2 |
| Tinklinis |  |  |  |  |  |  |  | 1 |
| Vokalo studija |  |  |  |  |  |  |  | 1 |
| Šiuolaikinių šokių kolektyvas |  |  |  |  |  |  |  | 2 |
| Įdomioji chemija |  |  |  |  |  |  |  | 1 |
| Gamtotyra |  |  |  |  |  |  |  | 2 |
| Mokinių mokomoji bendrovė |  |  |  |  |  |  |  | 1 |
| **Iš viso neformaliojo švietimo valandų (3)** | **14**  |
| **Iš viso valandų (1, 2, 3)** | **254** |

106.2. IV klasei (5 komplektai, 145 mokiniai):

| Dalykai | Bendrasis kursas(1-osios ir 2-osios užsienio kalbų – A2, B1 lygiai) | Išplėstinis kursas(1-osios ir 2-osios užsienio kalbų – B2 lygis) | Iš viso grupių | Iš viso savaitinių valandų  |
| --- | --- | --- | --- | --- |
| Laikinų grupių skaičius | Mokinių skaičius | Savaitinių valandų skaičius  | Laikinų grupių skaičius | Mokinių skaičius | Savaitinių valandų skaičius  |
| Tikyba | 3 | 56 | 3 |  |  |  | 3 | 3 |
| Etika | 4 | 89 | 4 |  |  |  | 4 | 4 |
| Lietuvių kalba ir literatūra |  |  |  | 6 | 145 | 30 | 6 | 30 |
| Užsienio kalba (anglų) |  |  |  | 8 | 145 | 24 | 8 | 24 |
| Istorija | 2 | 35 | 4 | 3 | 69 | 9 | 5 | 13 |
| Geografija | 1 | 29 | 2 | 2 | 28 | 6 | 3 | 8 |
| Matematika | 1 | 18 | 3 | 5 | 127 | 25 | 6 | 28 |
| Biologija | 2 | 37 | 4 | 3 | 55 | 9 | 5 | 13 |
| Fizika | 1 | 19 | 2 | 2 | 29 | 6 | 3 | 8 |
| Chemija | 2 | 30 | 4 | 1 | 16 | 3  | 3 | 7 |
| Dailė | 2 | 41 | 4 |  |  |  | 2 | 4  |
| Muzika | 1 | 20 | 2 |  |  |  | 1 | 2 |
| Teatras | 1 | 11 | 2 |  |  |  | 1 | 2 |
| Turizmas ir mityba | 3 | 57 | 6 |  |  |  | 3 | 6  |
| Tekstilė ir apranga | 1 | 9 | 2  |  |  |  | 1 | 2  |
| Mechanika, mechaninis remontas | 2 | 18 | 4 |  |  |  | 2 | 4 |
| Statyba ir medžio apdirbimas | 1 | 9 | 2 |  |  |  | 1 | 2 |
| Fizinis ugdymas | 8 | 145 | 16 |  |  |  | 8 | 16 |
| *Pasirenkamieji dalykai* |
| Užsienio kalba (lotynų) | 1 | 7 | 2 |  |  |  | 1 | 2 |
| Užsienio kalba (vokiečių) | 1 | 6 | 3 |  |  |  | 1 | 3  |
| Užsienio kalba (rusų) | 1 | 7 | 3 | 1 | 5 | 3 | 2 | 6 |
| Užsienio kalba (rusų) pradedantiesiems | 2 | 7 | 2  |  |  |  | 2 | 2  |
| Ekonomika | 2 | 47 | 4 |  |  |  | 2 | 4 |
| Vadyba ir verslas | 2 | 48 | 2 |  |  |  | 2 | 2 |
| Psichologija | 3 | 56 | 3 |  |  |  | 3 | 3 |
| Biomedicina | 1 | 18 | 1 |  |  |  | 1 | 1 |
| Informacinės technologijos | 3 | 50 | 3 | 4 | 58 | 8 | 7 | 11 |
| Grafinis dizainas | 1 | 9 | 2 |  |  |  | 1 | 2 |
| *Dalykų moduliai* |
| Gilyn į matematiką |  |  |  | 5 | 127 | 5 | 5 | 5 |
| Writing and vocabulary skills |  |  |  | 8 | 145 | 8 | 8 | 8 |
| Lietuvių kalba |  |  |  | 6 | 145 | 6 | 6 | 6 |
| **Iš viso valandų privalomam turiniui, pasirenkamiesiems dalykams, moduliams (1)** | **231** |
| *Konsultacijos* |  |  |  |  |  |  |  |  |
| Lietuvių kalba |  |  |  |  |  |  |  | 3 |
| Matematika |  |  |  |  |  |  |  | 2 |
| Istorija |  |  |  |  |  |  |  | 1 |
| Biologija |  |  |  |  |  |  |  | 1 |
| Fizika |  |  |  |  |  |  |  | 1 |
| *Trumpalaikės konsultacijos* |  |  |  |  |  |  |  | 4 |
| **Iš viso valandų konsultacijoms, projektinei veiklai, kitai ugdomajai veiklai (2)** | **12** |
| *Neformalusis švietimas* |
| Kino kūrėjų studija |  |  |  |  |  |  |  | 2 |
| Vėtrungės lyderiai |  |  |  |  |  |  |  | 1 |
| Įdomioji chemija |  |  |  |  |  |  |  | 1 |
| Dainos studija |  |  |  |  |  |  |  | 2 |
| Sportas ir lyderystė |  |  |  |  |  |  |  | 1 |
| Vokalo studija |  |  |  |  |  |  |  | 1 |
| Dailės kampelis |  |  |  |  |  |  |  | 2 |
| Mokinių mokomoji bendrovė |  |  |  |  |  |  |  | 1 |
| **Iš viso neformaliojo švietimo valandų (3)** | **11** |
| **Iš viso valandų (1, 2, 3)** | **254** |

**IV SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

1. Pagalba mokiniams, turintiems specialiųjų ugdymosi poreikių, vykdoma, vadovaujantis Lietuvos Respublikos švietimo ir mokslo ministro 2011 m. rugsėjo 30 d. įsakymu Nr. V-1795 patvirtintu „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašu“, kitais švietimo įstatymais ir teisės aktais.
2. Gimnazija, įvertinusi kiekvieno specialiųjų ugdymosi poreikių turinčio mokinio individualią  situaciją, sudaro sąlygas gauti kokybišką ir poreikius atitinkantį ugdymą bei būtiną švietimo pagalbą.
3. Specialiųjų ugdymosi poreikių turintiems mokiniams rengiamos programos pritaikant bendrojo lavinimo dalykų programų turinį, mokymo(si) metodus.
4. Vaiko gerovės komisija  Klaipėdos pedagoginės psichologinės tarnybos siūlymu ir tėvams pritarus:
	1. organizuoja ir koordinuoja švietimo programų pritaikymą ir įgyvendinimą mokiniams, turintiems specialiųjų ugdymosi poreikių;
	2. teikia kvalifikuotą pagalbą pedagogams, tėvams (rūpintojams, globėjams) dėl specialiojo ugdymo būdų, metodų, trukmės pritaikymo;
	3. aprobuoja dalykų pritaikytas programas rugsėjo trečią savaitę. Mokymo(si) metodai ir/ar individualizuotos užduotys fiksuojamos pritaikytose programose.
5. Mokinių, turinčių specialiųjų ugdymosi poreikių, pažanga ir pasiekimai vertinami ugdymo proceso metu pagal programoje numatytus pasiekimus. Vertinimo kriterijai ir pažanga aptariami su mokiniu, jo tėvais (rūpintojais, globėjais) po kiekvieno trimestro.
6. Dėstantys dalykų mokytojai yra atsakingi už mokinių ugdymosi pasiekimų stebėjimą ir analizę, savalaikį kylančių mokymosi sunkumų identifikavimą. Apie atsiradusius mokymosi sunkumus mokytojai informuoja Vaiko gerovės komisiją, mokinio tėvus (rūpintojus, globėjus) ir kartu tariamasi dėl mokymosi pagalbos suteikimo.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA SUDERINTA

Klaipėdos „Vėtrungės“ gimnazijos tarybos Klaipėdos miesto savivaldybės administracijos

posėdžio 2022 m. rugpjūčio 31 d. Švietimo skyriaus vedėja

protokoliniu nutarimu Laima Prižgintienė

(protokolas Nr.V1–4)

 2022 m. rugpjūčio 31 d.